Intervision laulukilpailu

Intervision laulukilpailu oli vuosina 1965–1968, 1977–1980 ja 2008 pidetty kansainvälinen laulukilpailu, jonka alkuperäinen järjestäjä Kansainvälinen radio- ja televisiojärjestö OIRT. 1960–1980-lukujen kilpailu oli sosialististen maiden vastine Euroopan yleisradiounionin EBU:n järjestämälle Eurovision laulukilpailulle. Sosialististen maiden ohella siihen osallistui vuosien saatossa myös joitakin länsimaita. 

 Historia 
Intervision laulukilpailu järjestettiin Tšekkoslovakiassa 1965–1968 ja Puolan Sopotissa 1977–1980, jolloin se oli osa perinteisiä Sopotin laulufestivaaleja. Vuonna 1981 kilpailu oli jälleen tarkoitus pitää Sopotissa, mutta se peruttiin järjestejien ilmoituksen mukaan taloudellisista syistä. Taustalla oli myös Puolan Solidaarisuus-liikkeen aiheuttama yhteiskunnallinen kuohunta.

 2000-luvulla 
Intervision-kilpailu herätettiin henkiin Venäjällä vuonna 2008, jolloin se pidettiin Sotšissa. Kilpailuun saivat osallistua Itsenäisten valtioiden yhteisön ja Shanghain yhteistyöjärjestön jäsenmaat sekä entiset neuvostotasavallat. Vladimir Putinin oli tarkoitus järjestää Sotšin-kilpailut myös 2014 vastavetona parrakkaan naisen euroviisuvoitolle ja sen aiheuttamalle moraaliselle rappiolle, mutta suunnitelma ei toteutunut.

Laulukilpailu järjestettiin myös syyskuussa 2025 Moskovassa ja osallistujia siihen on tulossa yli 20:stä venäjämielisestä maasta ja Yhdysvalloista. Kilpailun voittaja sai palkinnoksi 30 miljoonaa ruplaa. Ideana oli luoda vaihtoehto euroviisuille, joihin Venäjä ei ole saanut osallistua hyökättyään Ukrainaan vuonna 2022. Venäjän kulttuuriministeri Olga Ljubimovan mukaan laulukilpailussa ei ole mukana politiikkaa, vaikka järjestäjän mukaan se pyrkii "edistämään eri kansojen yleismaailmallisia, hengellisiä, perhemyönteisiä, kulttuurillisia, eettisiä ja uskonnollisia perinteitä". Lisäksi Intervisionin tarkoitus oli olla "perinteisten arvojen" mukaiset vastavetona euroviisuille, joissa seksuaali- ja sukupuolivähemmistöt ovat olleet näkyvästi esillä. Tästä huolimatta kilpailun voitti vietnamilainen Đức Phúc, jonka kappale "More Than Love" on paikallinen queer-ikoni. Lisäksi kilpailun järjestäjät yrittivät väittää, että Intervisionia seurasi neljä miljardia ihmistä. 

 Kilpailut ja voittajat 
 Vuosi  Paikka  Voittaja  Suomen edustajat Maa  Laulu(t)  Esittäjä 1965   Praha    ”Tam, kam chodí vítr spát”  Karel Gott  Suomi ei osallistunut 1966   Bratislava    ”Adagio”  Lili Ivanova  Viktor Klimenko: ”Vieras rakastettuni” Lasse Mårtensson: ”Pieni sana” 1967   Bratislava    ”Rekviem”  Eva Pilarová  Laila Kinnunen: ”Unohdusta ei ole” 1968   Karlovy Vary    ”Proč ptáci zpívají?”  Karel Gott  Irina Milan: ”Pois kuihtuu ruusu kaunein” 1977   Sopot    ”Malovaný džbánku”  Helena Vondráčková  Kirka: ”Neidonryöstö”, ”The Swallow” Maarit: ”The Man Who Became a Legend”, ”When You Are Down” 1978   Sopot    ”Vsjo mogut koroli”  Alla Pugatšova  Reijo Karvonen & Ikaros: ”Goodbye Bad Times” (”Muille maille”), ”Tell Me Why” (”Miksi näin?”) 1979   Sopot    ”Nim przyjdzie wiosna”  Czesław Niemen  Ritva Oksanen; ”Kuunaan kaipais en”, ”Tuulessa soitto sousi” 1980   Sopot    ”Where Is the Love”  Marion Rung  Marion Rung: ”Where Is the Love” (”Hyvästi yö”), ”Riviera” 1981   Sopot  Kilpailu peruutettiin  Mikko Alatalo: ”Taitaa tulla kesä”, ”Hello, Goodbye” 2008   Sotši    ”Sangi-telefon” ”Tsvety pod snegom” ”Hero”  Tahmina Nijozova  Suomi ei osallistunut2025 Moskova"Phù Đổng Thiên Vương"Đức PhúcSuomi ei osallistunut

 Lähteet 

 Aiheesta muualla 

Luokka:Laulukilpailut